标题：伤寒杂病论义疏
平脉法
第一
平脉法者，启后贤以诊要也。平，释如《书》“平章百姓”之平，义犹辨也（脉法旧皆以平脉冠之，序云平脉辨证者是也。后人以辨之义释平，遂讹有平脉、辨脉之分）。病有证，脉有象。辨证而后能议病，别象而后能平脉。证之表见者，藏府消息之外着也。脉之效象者，气血变化之形容也。故首明气血先见，以示效象之源。次示平脉大法，以明诊\要有分部、察息、辨象、审势之方。次则明藏气之异用，而脉各呈其象焉；分六气之异性，而脉各呈其象焉。次则示察色之妙，明问闻之法。更合脉证而析其呿吟之微，洞其参伍之变，而终之以奇经八脉。学者苟能精求其象，更进而通其效象之源，熟肄其法，更深而得其奇恒之巧，察合之于色脉，比类之于证候，则病之在内在外，属藏属府，伤荣伤卫，病气病血，中于何气，舍于何经，莫不各有其不变不易之诊，至明至晰之辨。惟精惟一之理，既微妙以玄通，复彰显而质实，此真发天地之秘奥，出赤水之玄珠者矣。盖先师以脉学统四诊\，以出入升降象势统脉法，举一例凡，无法不摄。孔子曰：举一隅不以三隅反，在精而熟之，思乃通也。若乃受师不卒，意惑心迷，思用难精，隅反莫悟，广之万卷，其义莫穷。师之序曰：自非才高识妙，岂能探其理致哉。下根邪悟，末之何也。
问曰：脉何以知气血藏府之诊也？师日：脉乃气血先见，气血有盛衰，藏府有偏胜。气血俱盛，脉阴阳俱盛，气血俱衰，脉阴阳俱衰。气独盛者则脉强，血独盛者则脉滑，气偏衰者则脉微，血偏衰者则脉涩。气血和者则脉缓，气血平者则脉平，气血乱者则脉乱，气血脱者则脉绝。阳迫气血则脉数，阴阻气血则脉迟。若感于邪，气血扰动，脉随变化，变化无穷，气血使之。病变百端，本原别之。欲知病源，当平脉变。欲知病变，先揣其本。本之不齐，在人体躬。相体以诊\，病无遁情（通行本佚）。
问曰：脉何以知气血藏府之诊也？此问脉者血之府，心之合也。寸口者，则手太阴之动脉也。气血异病，何以辨之？藏府异候，何经辨之？六气异邪，何以辨之？又一脉何以为数十病？一病何以见数十脉？脉何以因病而效其象？象何以辨别而知其源？此理难明，故首问之。师曰以下答辞，明脉之源也。盖人处于气交之中，以天地之气生，以四时之法成，如鱼之育于江海，如金之冶于烘炉。圣人仰观俯察，有以知形假物成，命惟天赋，天地合气，命之曰人。于是推物性变化之理，以定藏府血气之诊\。求之物性，纷赜而不可尽也，统之以金木水火土，而物之性尽矣。更进而求其承制之化，则金遇火而液化，水得冷而冰凝，木绝水而枯，火加水而灭，土性中和，兼乎四气（经曰：木得金而伐，土得木而达，水得土而绝，火得水而灭，金得火而两缺，万物尽然，不可胜竭。疏义本此）于是知物性不同，随缘变异，性由体具，象以变形。圣人既究极乎天地物性之变，而论理于人形，原其本则万物同体也。清者为气而无形，浊者为血而有质。在人身虽内有府藏经络，外而毛肤官窍，无不资气以煦之，血以濡之。气竭则华痿，血弱则荣枯。更见夫天地温和，则经水（义即江河）安静；天寒地冻，则经水凝泣；天暑地热，则经水沸溢；卒风暴起，则经水波涌而陇起。血脉者，亦人身之江河也。荣行脉中，卫行脉外，气血和谐，脉道以行。故合之于人，凡藏气之内变，六淫之外伤，邪之及体，气血受病，气血扰动，病虽未见，脉象先形，故曰：脉乃气血先见也。气血有盛衰，藏府有偏胜者，此释人之秉赋不同。气血在人，各有偏盛偏衰之异，藏府之秉，各有偏强偏弱之殊。脉之动也，气血使之。故气血俱盛，脉阴阳俱盛。气血俱衰，脉阴阳俱衰。阴阳指寸尺，兼浮按沉按，脉随气血为变化也。气独盛者则脉强，血独盛者则脉滑，气偏衰者则脉微，血偏衰者则脉涩。此释脉诊气血之辨，诊\法之最为微妙者也。察脉之法，曰分部，曰察息，曰辨象，曰审势。何谓分部？浮中沉为表里之部，以察气血之出入；寸关尺为上下之部，以察气血之升降。故分部乃可以定病之所舍。何谓察息？脉之动也，随息迟疾（平人亦有呼吸促而脉徐者寿，呼吸徐而脉躁者，不病则夭，不尽随息也）。经曰：脉一呼再至，一吸再至，闰以太息，五至曰平，此言其常也。然人之呼吸，迟疾之度各异。故但察迟疾，不足以为虚实寒热之准。分部察息，庸工易晓，脉之微妙，在象与势。何谓势？势者，脉动之变也。气动无形，故以势彰。何谓象？象者，脉形之异也。血流有质，故以象显。气血之辨，势象攸分。气独盛则脉强，强者势也。血独盛则脉滑，滑者象也。气偏衰则脉微，微亦势也。血偏衰则脉涩，涩亦象也。诊法之妙，先别气血。在经络为荣卫，言其循周之用也。在藏府为气血，表其变化之体也。病在气分，则脉之势变。病入血分，则脉之象改。故脉之势变而象不变者，气病而血不病也。脉之象变而势不变者，血病而气不病也。象势俱变，则气血俱病。故气血和者则脉缓，气血平者则脉平，气血乱者则脉乱，气血脱者则脉绝。脉随病变，如影随形。候气者，当审其上下出入强弱之殊；候血者，当辨其刚柔大小滑涩之异。气盛势盛，气衰势衰，血虚象虚，血实象实。但平人之常，气血相维，卫行脉外而内交于荣，荣行脉中而外交于卫。血气者，不得相离也。气病则必及于血，血病亦必累于气。但有微甚主客之分，未有气病而血独安也。故脉有象实而势衰者，或气衰不足以运\其血，或血凝遂有以郁其气。势盛而象虚者，有为气亢而耗其血，有为气充将生其血。盖血病累气者，其势虽来去不盛，而按之必有鼓而欲起之情。气病累血者，其势虽出入奋张，久按之终见留滞难前之象。气虚血实，则势弱而象充。血衰气盛，则势强而象减。血独不和，则时弦时涩，而脉象屡变。气独不和，则时强时弱，而脉势迭更。微妙在脉，不可不察，明乎象势，诊道得矣。阳迫气血则脉数，阴阻气血则脉迟，此明脉息迟疾之故。阳者，谓人之动气；阴者，谓人之精血。体之温暖，源于动气；体之腴润，滋于精血。故数理阴阳，则贵阳贱阴。人身阴阳，以平秘为要，不得有偏重也。阳迫气血，则脉之行度急而为数；阴阻气血，则脉之行度滞而为迟。数为阳迫，有阳盛而迫者，有阳厥（逆也）而奔者（阳亡于上），有阳亡而外迸者（阳亡于外），故数不尽以为热。迟为阴阻，阴盛而气行迟者有之，精液凝泣而脉道不利者有之（凡津液痰血之凝结，脉象虽松软宽缓，按之必内有劲线，或有若珠粒之形可辨），气血结聚而为症瘕者有之，故迟不尽以为寒。气血相维，病则俱病。故气寒则内束其血，血热亦外鼓其气。气寒者，象亦紧而类血脉，血热者，势亦盛而类气脉，盖气热而血亦奔逸，血寒而气亦凝滞。当于象势之中，推其主客之辨，气热血沸，清其气而血自平；血热气奔，凉其血而气亦静；气寒血结，温其气而血行；血凝气滞，通其血而气畅。凡人病气者暴，病血者久。故治气者不必及血，治血者必顾其气。病在经络，则气分血分皆有之。其在藏府及血分，则藏体伤矣。气血之动，原于谷神，是为胃气，气血之出入升降，此为其源，故凡中宫无权，升降不利，则脉之象势，必久按之而疏密不匀，强弱互变。中宫者，脾胃也。脾为阴而统血主液，胃为阳而统气主津。势屡变者胃气衰，象屡变者脾气馁。斯道久晦，知者鲜矣。“若感于邪，气血扰动，脉随变化，变化无穷，气血使之。病变百端，本原别之，欲知病源，当平脉变。欲知病变，先揣其本。本之不齐，在人体躬，相体以诊\，病无遁情”者，此示后学，以见病知源之奥，平脉辨证之理。盖脉之变化，由于气血，故诊脉而气血之消息外见，当合证以究其表里藏府经络之舍，虚实盛衰气血之偏。一脉可为数十病，一病可见数十脉，平脉可以辨证，非据脉可尽知病名所苦。后世方书，但云某病当见某脉，或某脉当主某病，依果求因，本末倒置。不究气血之源，于诊\道何益也。病邪之乘，但有六气（此专举外感为例），邪之中人，如工施色，青黄化绿，黑朱成紫，随其所合，变化各殊，病变莫穷，证由体异，察体异秉，诊无遁情。执方求病，昧于一贯，研穷皓首，泛海迷津。经曰：执其要者，一言而终。此之谓欤。上示脉法大纲，下乃条记而明辨之。
问曰：脉有三部，阴阳相乘，荣卫血气，在人体躬，呼吸出入，上下于中，因息游布，津液流通。随时动作，效象形容，春弦秋浮，冬沉夏洪。察色观脉，大小不同，一时之间，变无经常，尺寸参差，或短或长，上下乘错，或存或亡。病辄改易，进退低昂，心迷意惑，动失纪纲。愿为具陈，令得分明。师曰：子之所问，道之根源。脉有三部，尺寸及关。荣卫流行，不失衡铨。肾沉心洪，肺浮肝弦，此自经常，不失铢分。出入升降，漏刻周旋，水下百刻，一周循环，当复寸口，虚实见焉，变化相乘，阴阳相干。风则浮虚，寒则牢坚，沉潜水蓄，支饮急弦，动则为痛，数则热烦。设有不应，知变所缘。三部不同，病各异端，太过可怪，不及亦然。邪不空见，终必有奸。审察表里，三焦别焉。知其所舍，消息诊看，料度府藏，独见若神。为子条记，传与贤人。
此承上文已明血气阴阳之故，更进而问诊法之详。先述所问曰：脉有三部，因阴阳二气之乘，阴盛则乘阳位，阳盛则乘阴位，其变化由于荣卫血气，在人体躬，随呼吸之出入，循脉道而上下，因气息之游布，津液流通于四肢百脉。脉象因气候、病邪、藏气之转，随时异其动作，效其象状。而病邪之变，藏气之偏，四时之候，莫不有其形容，可以指别，如春则脉应肝而象弦，秋则脉应肺而象浮，冬则脉应肾而象沉，夏则脉应心而象洪。四时之气，春生夏长，秋收冬藏。四藏王于四季，具应候法时之义。及乎诊\视病变，察色观脉，或大或小，应指不同。即就一诊之中，初中后按，脉亦象势迭改，一时之间，变无经常，尺寸参差，或短或长，或寸浮而尺沉，或尺长而寸短，或上下乖错，上溢而入于鱼，下覆而入于尺，象势无常，或存或亡。病辄改易，或进退以变其升坠之常，或低昂而易其俯仰之位，令人心迷意惑而纪纲动失。愿为具陈诊\要，令得分明无惑也。师曰以下答辞，曰：子之所问，乃诊道之根源也。脉有三部者，尺寸及关也。荣卫流行，各有法度，昼行于阳，夜行于阴，天温日明则卫气浮，天寒日阴则卫气沉，如衡之称物，不失常度。肾沉心洪，肺浮肝弦，各有本藏经常之象，见于指下，不失铢分。气血荣卫，随脉上下，出入升降，应乎漏刻。水下百刻，日夜一周，五十度循环于身，至翌日平旦，复会于手太阴寸口之动脉（义详《灵枢》卫气行、荣卫生会），而虚实之准可见。故诊\法常以平旦，阴气未动，阳气未散，饮食未进，经脉未盛，络脉调匀，气血未乱，五藏有馀不足，六府强弱盛衰，悉无遁形。若饮食既进，食入于阴，长气于阳，则脉随变化，非复本来少胃之象（常有久病多服补剂，真藏之脉，惟平旦时一见，至食饮入胃，过午诊脉不见败象者，不可不知）。故诊\病重、病久、痼疾之法，必以平旦决其死生，惟暴病则不拘时也。下举变化相乘，阴阳相干者，言脉之本象，内而五藏，外而六淫，五六相乘，病随体异，太过不及，变现无穷，而总之则皆阴阳二气之互干，气血扰动所变化。学者当先明常脉，乃进而求之参伍错综之变，则万病在纲，皆可以比类得之。风则浮虚，寒则牢坚，沉潜水畜，支饮急弦，动则为痛，数则热烦者，略举脉随病变之例。风者天之动气，中于身则气血为风鼓而象浮虚。浮虚者，举之皮肤而得，象不实也。寒中于身，则气寒而内束其血，脉道内敛而为牢坚。牢坚者，言外貌实而坚牢也。沉潜水畜者，言水气留于肌皮之内，则肌肉胀而脉难外鼓，行于肌肉之下（水病脉出者死）而为沉潜。或水气内畜，溢于经脉，脉气亦当内沉。水病而脉浮者，必兼风以鼓之，此为风水。支饮急弦者，饮结于胸隔之间，上支而为胸满且痞（支，犹撑拄也），饮结则气行不利，气行不利，则脉度急。急者，强力以趋也。弦为血郁其气，津液痰血，异名同源。藏府化液，其体皆水，《脉法》“水入于经，其血乃成”是也。故饮结则血行亦郁，而脉之象弦。急弦者，饮欲动而未畅也。动则为痛者，动为阴阳二气之争，气血相搏，荣卫之行则壅，壅而不通则痛生。数为阳迫，阳迫而沸气则热，阳迫而烁血则烦（此但举阳盛一端，以明气血之异，勿泥），故或为热，或为烦也。设于临病之顷，粗察之脉病若不相应，或阳气外泄而脉见外鼓，或壮火食气而脉反内衰，庸工遂有舍脉从证、舍证从脉之疑。智者知其气血根源变化所缘之故，三部之效象不伺，病邪之合化各异，气血之偏盛而为太过者固可怪，气血之偏衰而为不及者亦同然。但脉为气血先见，则邪无空见之候，脉乃气血变化，则象无遁形之时，细索其故，终必有奸。学者当审气血之出入以定病之外内，察气血之升降以定病之上下，则表里三焦，分明指下，平脉辨证，见病知源。料度府藏，非假洞垣之明，独见若神，不外质实之理。当为子条记其法，传示后贤也。
师曰：平脉大法，脉分三部。浮部分经，以候皮肤经络之气；沉部分经，以候五藏之气；中部分经，以候六府之气（通行本佚）。
此条示平脉大法。脉分三部者，浮、中、沉也。用指之法，曰举，曰按，曰寻。以指轻取，平于皮肤之分而切之，曰举。微重取之，平于肌肉之分而切之，曰按。重取之，平于筋骨之分而推切之，曰寻。脉之应指于皮肤之部者，曰浮部。脉之应指于肌肉之部者，曰中部。脉之应指于筋骨之部者，曰沉部。浮、中、沉按者，以察气血出入之消息也。浮部分经以候皮肤经络之气者，人身皮肤经络在外，气行于表，故浮取以候之。府藏十二经，病异所舍，故分经以决之。三阳经为表（此对内之府藏而言），当浮取之。浮缓者中风，浮紧者伤寒，经属太阳。浮大者，经属阳明。浮弦者，经属少阳。三阳同在表，各有深浅，太阳为表，少阳为中（半表半里是也），阳明为里。又浮部可以分三候，浮部之浮者候太阳，浮部之中者候少阳，浮部之沉者候阳明。病之万变，统于六经，知病所舍，分经辨之，候浮部之势，而皮肤经络之病在气分者无遁情；候浮部之象，而皮肤经络之病在血分者无遁情。故曰浮部分经，以候皮肤经络之气。举气者，言脉之动，赅血而言也。沉部分经，以候五藏之气者，沉而濡者，经属太阴；沉而细者，经属少阴；沉而弦者，经属厥阴。候沉部之势，而藏气之盛衰可辨；候沉部之象，而藏体之虚实可知。故曰沉部分经，以候五藏之气。中部分经，以候六府之气者，府者为阳而主外，藏者为阴而主内。肝弦、肺毛、肾石、心洪、脾缓。五藏合于六府，藏府相合，病有外内。凡病，沉取之而象见者在藏，中取之而象见者在府。故按之而弦者，胆也；寻之而弦者，肝也。微按之而毛者，大肠；按之而毛者，肺也。按之而石者，病在膀胱；寻之而石者，病在肾。微按之而洪者，病在小肠；按之而洪者，病在心（此当熟玩而深思，胶柱鼓瑟，不能通矣）。心肺气浮，分三部用指当轻。胃为水谷之海，六府之大源也。脾胃之气，实主中州。五味入口，藏于胃以养五藏气。是以五藏六府之气，皆出于胃、而脾者为胃行其津液者也。故候胃气之衰亡，当以中部为准；候肾气之虚实，当以沉部为准。故曰中部分经，以候六府之气。经者，统府藏而言。杂病辨干移相乘之法，本此推之。
师曰：脉分寸关尺，寸脉分经以候阳，阳者气之统也。尺脉分经以候阴，阴者血之注也，故曰阴阳。关上阴阳交界，应气血升降，分经以候中州之气（通行本佚）。
师曰：脉分寸关尺。寸关尺者，上中下之部也，以候气血之升降。气血在人，循环动作，出入升降，为其机用。出入废则神机化灭，升降息则气立孤危。故含生之伦，无物不具，四者废息，生机灭矣。脉位之辨，古多异说。变见寸口，其理至微。上古大圣，以禅观内察经脉藏气流行之轨，知三阳经行身之表，三阴经行身之里，五藏异用，三焦气分。心气行于左，其位在上，气由上行于左，故候在左寸。肝气亦行于左，在心下，由心下左行于关，故候在左关。肺气行于右，气由上行于右，故候在右寸。脾气亦行于右，在肺下，由肺下右行于关，故候在右关。两尺左水右火，其位居下潜藏，有气无形，水火之源，阴阳之根，水借火以温而不热，火借水以凉而不冷，平匀相济，故曰既济。冷则病，热亦病，名曰反。肾气下行于左，故候在左尺。相火下行于右，故候在右尺。经气为病，候于所合（如小肠经热而内眦赤，则脉见于左寸，心合小肠也）；府藏自病，随脉位上下而分候之（如小肠有宿食，暮发热，则当右尺实也，馀可类推），此分诊之法也。盖脉诊\有总按、分按之殊。分按惟杂病藏府干移之变，及伤寒坏病一部独陷之邪，当分部求象以密察之。馀悉以总按之用为多。故师就寸口三部，明气血升降之用。曰寸脉分经以候阳，阳者气之统也。气之体清而主升，脉之动势，气鼓之也。脉行于寸口（指寸关尺三部言），至寸（寸部）而上于鱼际，其体渐细。气有馀则脉大，气不足则脉小，气外泄则脉势上溢，气内陷则脉势下坠。气之内陷而不能出于表，则脉外出于皮肤之势弱（此言出入）；气之下陷而不能升于上，则脉上升于寸部之势坠（此言升降）。故曰寸以候阳，阳者气之统也。尺脉分经以候阴，阴者血之注也。血之体浊而性沉，脉之效象，血为之也。脉行于寸口，至尺而脉体渐束，脉束而血注之，则体充而象实，血满而脉束之，则体重而下潜，故尺脉之候，当沉而石。尺为根，寸为叶，尺部势弱者肾气衰，尺部象虚者肾精少。故曰：尺以候阴，阴者血之注也。寸阳而尺阴，故曰阴阳，此分寸尺候气血之法也。脉行于寸口，由尺而上于高骨曰关，血气谐行，至尺部而脉道稍束，则势敛而不伸，上高骨而脉道宽平，则束者开，敛者展，故平人关脉，常大于寸尺。气血升降，此为交界，故候关以审中州之气。中州者，胃皖之阳也。分经之法，五藏有本脉，六气有本脉，六经有本脉。如太阳脉浮，阳明脉大，少阳脉弦。假令浮而寸弱势坠者，太阳之气陷也。大而寸弱势坠者，阳明之气陷也。弦而寸弱势坠者，少阳之气陷也。五藏脉象，肝弦、肺毛、心洪、肾石、脾缓，其气血盛衰，出入升降，太过不及之诊，皆可以分经辨之。诊\法之妙，惟象与势，升降出入，消息尽之，病非痼疾，一部独异，但依象势，决病死生，消息诊看，百不一失，故先师但举气血升降之源。寸尺者，气血之统，关中者，升降之枢。分诊\三焦（义即上、中、下三部），以定病之上下所在。脉之变化，或纵或横，为移为干，分部求象，其理自得，脉位分诊，不可泥也。
问曰：经说脉有三菽、六菽重者，何谓也？师曰：脉人以指按之，如三菽之重者，肺气也；如六菽之重者，心气也；如九菽之重者，脾气也；如十二菽之重者，肝气也；按之至骨者，肾气也（菽者，小豆也）。假令下利，寸口关上尺中，悉不见脉，然尺中时一小见，脉再举头者，肾气也。若见损至脉来（通行本误作损脉来至）为难治。
问曰：经说脉有三菽、六菽之重，何谓也？盖举古医经之义以问。“师曰”以下答词，明分浮中沉为五部，以候五藏之法，盖古义有之，非始于越人也。举经曰者，言此为古医经之词云尔。今以出入之位，分五部以权之。初按脉，轻取之，如持三菽之重，平于皮肤之部者，以候肺气也。稍重取之，如持六菽之重，略下于皮肤，平于经络之部者，以候心气也。又稍重取之，如持九菽之重，平于肌肉之部者，以候脾之气也。再重取之，如持十二菽之重，平于筋之部者，以候肝之气也。重取之，平于骨之部以切之，以候肾之气也。此分出入为五部，以候五藏之气。皮毛者，肺之合也，故候肺气平于皮肤之部。脉者，心之合也，故候心气平于经脉之部。肉者，脾之合也，故候脾气平于肌肉之部。筋者，肝之合也，故候肝气平于筋之部。骨者，肾之合也，故候肾气平于骨之部。盖藏气之候，有出入升降之分。候出入则以按之至骨，候肾气之盛衰。候上下则以尺之象势，候肾精之强弱。下言假令下利，寸口关上尺中，悉不见脉，然尺中时一小见，脉再举头者，肾气也。此示后学以合升降出入为诊之法。病而下利，中气之下陷也。气陷则脉亦陷，脉势下而不上，陷之甚则尺不上于关，而寸口关上按之悉不见脉。尺为根，寸为叶，若寸关脉不见，而尺中时一小见，则肾气尚未绝也。此分上中下三部，以候藏气之法。若尺中未绝，犹有生理，但寸关已不见脉，则脉已失上升之力，当再候其出入之消息以察之。若尺中小见，而按之能应指外鼓，则出入之用未失。脉再举头之义，即一再应指外鼓，能再鼓则能三鼓，举其多数言之，以别于暴来而乍鼓乍歇之谓。凡病出入升降，骤失其一，犹可救之，两者同失，则胃气已绝。若见损至脉来为难治。六至以上为至脉，三至以下为损脉。至脉来为阴绝，损脉来为阳绝，此乃藏气之损，证为难治。难治者，非不治也。盖暴病得之，犹可幸生，久病得之，真藏见矣。
目录
例言曹序
何序
刘瑞瀜序
刘世祯序
原 序
附：
3.结语
伤寒杂病论义疏卷二上----------3.结语
----------平脉法第二
伤寒杂病论义疏卷二下----------平脉法第二
----------平脉法第二
伤寒杂病论义疏卷三----------平脉法第二
----------伤寒例第三
----------<篇名>麻黄汤方
----------<篇名>白虎汤方
----------<篇名>小柴胡汤方
----------<篇名>大柴胡汤方
----------茯苓白术厚朴石膏黄芩甘草汤方
----------附子细辛黄连黄芩汤方
----------乌梅丸方
----------大青龙汤加附子方
伤寒杂病论义疏卷四----------大青龙汤加附子方
----------辨温病脉证并治第四
----------小柴胡加黄连丹皮汤方
----------石膏黄连黄芩汤方
----------大黄黄芩丹皮干地黄汤方
----------防风黄芩栀子丹皮芍药汤方
----------猪苓汤加黄连丹皮方
----------黄连黄芩阿胶汤方
----------黄芩石膏杏子汤方
----------干地黄黄柏秦皮茯苓泽泻汤方
----------茯苓白术甘草汤方
----------桂枝汤加黄芩苓丹皮方
----------大承气汤方
----------小承气汤方
----------调胃承气汤方
----------黄连阿胶汤方
----------栀子汤方
----------白虎加干地黄汤方
----------百合地黄汤加丹皮半夏茯苓汤方
伤寒杂病论义疏卷五----------百合地黄汤加丹皮半夏茯苓汤方
----------辨伤暑脉证并治第五
----------竹叶石膏汤方
----------百合地黄加牡蛎方
----------白虎加人参汤方
----------猪苓加人参汤方
----------一物瓜蒂汤方
----------黄连半夏石膏汤方
----------当归四逆汤方
伤寒杂病论义疏卷五----------竹叶石膏人参黄连半夏汤方
----------辨热病脉证并治第六（按通行本本篇全佚）
----------黄连黄芩泻心汤方
----------黄连半夏石膏甘草汤方
----------干地黄黄柏黄连半夏汤方
----------辨湿病脉证并治第七
----------桂麻各半汤方
----------白术茯苓厚朴汤方
----------麻黄茯苓白术防己赤小豆汤方
----------麻黄加术汤方
----------麻黄杏仁薏苡甘草汤方
----------防己黄耆汤方
----------桂枝附子汤方
----------白术附子汤方
----------甘草附子汤方
----------辨燥病脉证并治第八（按通行本本篇全佚）
----------柏叶石膏杏子甘草汤方
----------麻仁白蜜汤方
----------栀子连翘甘草栝蒌根汤方
----------黄芩丹皮栝蒌半夏枳实汤方
----------白虎汤方
----------干地黄黄柏茯苓栝蒌汤方
伤寒杂病论义疏卷六----------干地黄黄柏茯苓栝蒌汤方
----------　　桂枝汤方
----------　　桂枝加葛根汤方
----------　　桂枝加附子汤方
----------　　桂枝去芍药汤方
----------　　桂枝去芍药加附子汤方
----------　　桂枝麻黄各半汤方
----------　　桂枝二麻黄一汤方
----------　　白虎加人参汤方
----------　　桂枝二越婢一汤方
----------　　桂枝去桂加茯苓白术汤方
----------　　甘草干姜汤方
----------　　芍药甘草汤方
----------　　调胃承气汤方
----------　　四逆汤方
----------　　竹叶石膏黄芩泽泻半夏甘草汤方
伤寒杂病论义疏卷七上----------　　竹叶石膏黄芩泽泻半夏甘草汤方
----------　　葛根汤方
----------　　葛根加半夏汤方
----------　　葛根黄芩黄连汤方
----------　　麻黄汤方
----------　　小柴胡汤方
----------　　大青龙汤方
----------　　小青龙汤方
----------　　桂枝汤方
----------　　桂枝加厚朴杏子汤方
----------　　干姜附子汤方
----------　　桂枝去芍药加生姜一两人参三两新加汤方